**Városunkban annyian szavaztak most, mint négy éve**

A **2017. november 4-én** megtartott megyei választásokon a választói részvétel a következőképpen alakult.

Míg **országosan a szavazásra jogosultak 29,95 %-a voksolt**, addig **Nagyszombat megyében ez az arány 24,74%-os volt.** A **Dunaszerdahelyi járásban** ennél is alacsonyabb, **21,81%-os volt a részvétel, Dunaszerdahelyen pedig a választóknak csak a 20,48 %-a járult az urnákhoz.**

Dunaszerdahelyen a Városi Hivatal adatai szerint **a választói névjegyzékben szereplő 19 905 szavazópolgár közül 4 077-en voksoltak.** A négy évvel ezelőtt tapasztalt szavazói aktivitással összehasonlítva a mostanit megállapítható, hogy **városunkban a részvétel most éppen akkora volt, mint 2013-ban**.

Érdekes szemügyre venni azt is, hogy miként alakult november 4-én a választási részvétel a Dunaszerdahelyen kialakított 18 szavazókörben.

**A legmagasabb részvételt a Vámbéry iskolában lévő 13. szavazókörben érték el, 35,2 %-ot**, ahol a Nyugati városrészben lévő családi házas övezet több utcájának lakói szavaztak. A **legkevesebben a Kodály Alapiskolában berendezett 6. szavazókörben voksoltak, ahova a belváros egy része is tartozik, itt mindössze a jogosultak 10,8 %-a** szavazott.

A részvétel szempontjából az egyes szavazókörök sorrendje így alakult:

1. **35, 23 %** részvétellel a **13.** szavazókör
2. **33, 47 %-**kal a **12.** szavazókör
3. **27, 07 %-**kal a **10.** szavazókör
4. **27, 05 %-**kal a **11**. szavazókör
5. **24, 00 %**-kal a **8.** szavazókör
6. **23, 43 %-**kal a **14**. szavazókör
7. **22, 82 %-**kal a **16**. szavazókör
8. **22, 03 %**-kal a **18**. szavazókör
9. **21, 00 %**-kal a **4**. szavazókör
10. **19, 35** %-kal a **9.** szavazókör
11. **18, 19 %-**kal az **5**. szavazókör
12. **17, 56** %-kal a **3.** szavazókör
13. **17, 10** %-kal a **17**. szavazókör
14. **17, 00** %-kal a **15**. szavazókör
15. **15, 69** %-kal a **7.** szavazókör
16. **15, 16** %-kal az **1.** szavazókör
17. **14, 65** %-kal a **2.** szavazókör
18. **10, 80** %-kal a **6**. szavazókör

**Hogyan alakult a részvétel az előző választásokon?**

 **2013-ban,** az előző megyei választásokon **Szlovákiában valamivel 20 százalék** fölött volt a választói aktivitás, **Nagyszombat megyében 17, 46 %-os részvételt** mértek, **Dunaszerdahelyen** pedig a választásra jogosultak **20, 48 százaléka élt szavazati jogával.**

**2009-ben** a Nagyszombat megye önkormányzati szerveibe történt megyei választásokon a választási részvétel a következőképpen alakult **Dunaszerdahelyen: 3 452 szavazó járult az urnákhoz, ez** **17,6 %-os** részvételt jelentett. / **országos méretben majdnem 23 %-os volt**/.

**2005-ben** **Dunaszerdahelyen csak a jogosultaknak mindössze a** **10,6 %-a** élt választójogával. / az **országos átlag 18 % volt/. /pve/**